1η ομαδοσυνεργατική διδασκαλία στα Αρχαία Ελληνικά Α΄ Λυκείου

Ξενοφώντας, Ελληνικά, βιβλίο 2, κεφάλαιο 1, παρ. 16-32

ΟΜΑΔΑ Α:

Υποθέστε ότι είστε δημοσιογράφοι μιας ουδέτερης πόλης, η οποία δεν έχει αναμειχθεί στον Πελοποννησιακό πόλεμο. Πώς θα σχολιάζατε την ήττα των Αθηναίων στους Αιγός ποταμούς και την απόφαση των Πελοποννησίων να σκοτώσουν όλους τους αιχμάλωτους με καταγωγή την Αθήνα εκτός από τον Αδείμαντο;

ΟΜΑΔΑ Β:

Υποθέστε ότι είστε δημοσιογράφοι των Σπαρτιατών. Γράψτε ένα άρθρο, στο οποίο θα αναφέρεστε στη νίκη των συμπολιτών σας στους Αιγός ποταμούς και στα μελλοντικά σχέδια για την ηττημένη Αθήνα.

(Σημείωση: Κάθε άρθρο φέρει τίτλο και απαντά σε βασικά ερωτήματα ,όπως ποιος, τι πού, πώς, γιατί…)

ΟΜΑΔΑ Γ:

Υποθέστε ότι είστε δημοσιογράφοι των Περσών. Γράψτε ένα άρθρο, στο οποίο θα αναφέρεστε στη ναυμαχία στους Αιγός ποταμούς, στο αποτέλεσμά της, καθώς και στις μελλοντικές κινήσεις που θα πρέπει να γίνουν από την πλευρά των Περσών, για να εκμεταλλευτούν την κατάσταση.

(Σημείωση: Κάθε άρθρο φέρει τίτλο και απαντά σε βασικά ερωτήματα ,όπως ποιος, τι πού, πώς, γιατί…)

ΟΜΑΔΑ Δ:

Υποθέστε ότι είστε ο Αλκιβιάδης. Γράψτε μια επιστολή στους Αθηναίους στρατηγούς

εκθέτοντας τους προβληματισμούς σας για τις θέσεις τους στους Αιγός ποταμούς και προτείνοντας κάποιες κατά τη γνώμη σας πιο ορθές από πλευράς στρατηγικής λύσεις.

ΟΜΑΔΑ E

Υποθέστε ότι είστε οι στρατηγοί, που ηγούνται του Αθηναϊκού στόλου στους Αιγός ποταμούς. Βασισμένοι στην ιστορική αφήγηση του Ξενοφώντα να στείλετε απαντητική επιστολή στον Αλκιβιάδη που σας πρότεινε τη μετακίνηση από τους Αιγός ποταμούς για λόγους στρατηγικής.