3η ομαδοσυνεργατική δράση στα Αρχαία ελληνικά Α’ Λυκείου

(Θουκυδίδης, βιβλίο 3, κεφάλαια 74-77)

Ονόματα: Λάγκα Χριστίνα, Μάνος Ηλίας, Μαραγκός Μάνθος, Μιχέλη Μαρία, Μπακάλη Εύα

ΟΜΑΔΑ Α:

-(Ο1) Δύσκολα τα πράγματα σήμερα… Υποστήκαμε μεγάλη ήττα από τους εχθρούς μας τους δημοκρατικούς.

-(Ο2) Δυστυχώς… Είχαν την τύχη με το μέρος τους…

-(Ο3) Εγώ δεν πιστεύω ότι ήταν τύχη…

-(Ο4) Κατείχαν καλύτερες θέσεις και ήταν αριθμητικά περισσότεροι. Επιπλέον, είχαν τις γυναίκες στο πλευρό τους… ποιος θα το περίμενε αυτό;

-(Ο2) Τι θα κάνουμε τώρα; Το μόνο που μας έχει μείνει τώρα που χάσαμε, είναι να περιμένουμε να πεθάνουμε!

-(Ο5) Εγώ δεν σκοπεύω να πεθάνω. Προτείνω να το βάλουμε στα πόδια.

-(Ο2) Και εγώ θέλω να φύγω. Έχω οικογένεια, δεν θέλω να πεθάνουν τα παιδιά μου.

-(Ο3) Δεν πρέπει να απελπιζόμαστε. Εξάλλου, οι Σπαρτιάτες θα έρθουν για βοήθεια.

-(Ο4) Δεν πρέπει να στηριζόμαστε στους Σπαρτιάτες. Χρειαζόμαστε μια πιο άμεση λύση. Πρέπει να εμποδίσουμε τους δημοκρατικούς να κάνουν έφοδο στην αγορά οπωσδήποτε.

-(Ο1) Και αν κάψουμε τα γύρω σπίτια έτσι ώστε να κρατήσουμε τους δημοκρατικούς μακριά;

-(Ο5) Τρελάθηκες; Θα καταστρέψουμε όλη μας την περιουσία;!

-(Ο4) Χρειαζόμαστε κάτι δραστικό και αυτή είναι η μόνη λύση.

-(Ο3) Δίκιο έχεις. Για να σωθούμε, δεν πρέπει να λυπηθούμε ούτε τα δικά μας σπίτια, ούτε των άλλων.

-(Ο5) Δεν πάτε καλά. Τι θα απογίνουν οι οικογένειές μας; Εγώ πιστεύω πως ακόμη υπάρχει χρόνος να αλλάξουμε γνώμη και να φύγουμε.

-(Ο2) Κι όμως δεν έχουμε άλλο χρόνο. Αυτό θα κάνουμε.

-(Ο1) Ωραία, ας προχωρήσουμε, λοιπόν, στο κάψιμο της αγοράς.